
Pambungad 


Buong pusong tinatanggap ng mga Muslim ang tiyak na 
pagdating ng kamatayan, lumaki man siya sa pana- 
nampalatayang Islam o kaya’y yumakap ng Islam sa 
huling yugto ng kanyang buhay. Gayon pa man, hindi 
gaanong nabibigyang pansin ito sa araw-araw na 
pamumuhay. Kadalasan, naaalaala lamang ang kama- 
tayan kapag may namatay sa miyembro ng kanyang 
pamilya o may kakilalang namatay. Likas lamang ang 
pag-aalaala sa kamatayan kapag may taong pumanaw. 
Si Propeta Muhammad&' ay nagsabi: Sapat na bilang 
paalaala ang kamatayan.. 

Ang katanungan: Batid ba natin kung ano ang nang- 
yayari habang binabawian ng buhay ang tao? Alam ba 
natin kung ano ang nangyayari sa kanyang libingan? 
Ano ang maaari nating gawing paghahanda sa ating 
sarili upang harapin ang hindi maiiwasang paglisan 
nitong buhay? 

Isinulat ang aklat na ito bilang pagbibigay paalaala sa 
mga Muslim kung papaano ihahanda ang sarili upang 
maiwasan ang parusa at hirap sa panahong binabawian 
ng buhay at sa panandaliang panahon ng pananatili sa 


1 Sallallahu Alaihi Wassallam. Isang pangungusap na binabanggit sa tuwinang 
sasabihin o maririnig ang pangalan ni Propeta Muhammad, na nangangahulugan ng 
“Nawa’y itampok ng Allah ang pagbanggit sa kanya at ilayo siya sa anumang 
paninira (derogatory things) at iligtas siya sa anumang masama (evil) ” 



libingan. Higit sa lahat ay upang mailigtas ang sarili sa 
Poot at Parusa ng Allah - ang Kataas-taasan. Ipina- 
liliwanag ng aklat na ito ang mga pangunahin at 
mahahalagang bagay na itatanong sa tao. 

Matapos basahin ang kabuuan ng aklat na ito, 
inaasahang mababatid ng mambabasa na hindi sapat ang 
pagpapahayag ng Shahadah 2 , ang pundasyon ng 
pagiging isang Muslim, upang iligtas siya sa hirap at 
sakit sa sandaling binabawian ng buhay, ni hindi ito 
magsisilbing kanyang proteksiyon sa parusa sa libi- 
ngan at kabilang buhay. Inaasahan din sa Muslim ang 
pagkakaroon ng maliwanag na pagkaunawa na dapat 
siyang magsikap upang isagawa ang kanyang tungkulin 
bilang isang Muslim sa abot ng kanyang makakaya, 
upang matamo ang Kasiyahan ng Allah, magkaroon ng 
mapayapang paglikas tungo sa Kabilang Buhay, at 
makamit ang walang hanggang kaligayahan sa Jannah 
(Paraiso). Gayon pa man, kinakailangang naaayon sa 
mga ipinag-utos ng Allah sa Banal na Qur’an at sa 
Sunnah 3 ni Propeta Muhammad & ang kanyang mga 
gawa. Upang maisakatuparan ito, kinakailangang pag- 


2 Shahadah - Ang pangungusap sa wikang Arabik na binabanggit ng sinumang 
nagnanais yumakap sa pananampalatayang Islam: “ Ashhado anla Illaha Illallaah, 
wa ashhado anna Muhammadar-rasullullaah ” na nangangahulugan ng: “Ako ay 
sumasaksi na walang tunay na diyos na dapat sambahin maliban sa Allah, at ako ay 
sumasaksi na si Muhammad ay (ang huling) Sugo ng Allah. 

3 Sunnah: Mga pamamaraan, pag-uutos, gawaing pagsamba, at mga winika ng 
Propeta na naging mga huwaran na dapat sundin ng mga Muslim. 

aralan ang tamang pagsasagawa ng Deen 
(pananampalataya o panuntunan ng buhay). Sadyang 
mahalaga ang kaalaman tungkol dito upang tanggapin 
ng Allah ang ating mga gawa. 

Magkaminsan, mahirap isagawa ang pagpapasiya sa 
sarili na sumamba sa Allah ayon sa mga paraang 
Kanyang nais. Subali’t may magandang balita, hindi 
lamang maaaring napakadaling gawin ang pagsamba sa 
Allah bagkus kasiya-siya pa ito, isang bagay na 
inaasam-asam gawin ng isang Muslim. Maaari rin itong 
magbigay ng katiwasayan at inspirasyon. Nakasalalay 
ang lihim ng ganitong katayuan sa magkaakibat na 
ugnayan ng Eeman (pananalig) at pagtalima sa Allah. 
Kaya naman, kapag tumataas ang ating Eeman, 
magiging magaan ang ating pagtalima o pagsunod. Sa 
ganitong kalagayan, halos mahihinuha na ang mga 
balakid na maaaring kaharapin. 

Papaano nga ba magsim,ula? Ang pagkakaroon ng isang 
matapat na hangaring maisakatuparan ang pagtahak sa 
landas ng Allah at ang paghingi ng Kanyang tulong ang 
una at ang pinakamahalaga. Hindi maipagkakaila na 
mahirap ang unang bahaging ito dahil sa mga tuksong 
nakapaligid na lagi nang humahatak sa atin. Subali’t 
patungo tayo sa Jannah (Paraiso) at nagsabi si Propeta 
Muhammad® na napaliligiran ang Jannah ng hirap at 
dusa na siyang kabaligtaran ng pagtungo sa Jahannam 



(Impiyemo) na napaliligiran naman ng mga kaakit-akit 
na makamundong bagay. 

Kapag umiral sa simunan na ang pagbibigay kasiyahan 
sa Allah ang siyang pinakamahalaga, babaguhin niya 
ang kanyang mithiin. Gagawin niya ang mga bagay na 
dapat unahin tungo sa pagbibigay kasiyahan sa Kanya. 
Kaya naman, magiging mahalaga sa kanya ang bawa’t 
kilos at gawa dahil sa hangaring makamit ang 
gantimpala mula sa Kanya. Marubdob niyang pinili ang 
kanyang layunin kaya’t nakatuon ang sarili sa 
pagsagawa ng mga bagay na kasiya-siya sa Allah. 

Kapag malinaw ang layunin (ang pagbibigay kasiyahan 
sa Allah), simulan ang pagsagawa at ibigay ang tiwala 
sa Allah. Kanya tayong tatanggapin nang malugod, 
tutulungan at sa dakong huli’y ipagkakaloob ang 
Kanyang patnubay. Kapag ibinigay ng Allah ang 
Kanyang patnubay, tiyak na kasiya-siya ang pagla- 
lakbay. Bagama’t katakataka, matatagpuan din ang 
sariling nasisiyahan sa mga hirap at pagsubok na 
maaaring danasin sa pagtahak sa landas ng Allah. 

Dalangin ko sa Allah na patnubayan nawa tayong lahat 
sa tamang landas, gawing dalisay ang ating tanging 
layuning magbigay kasiyahan sa Kanya. Tulungan nawa 
Niya tayong maging matuwid hanggang sa araw na 
haharap tayo sa Kanya. Siya lamang ang Bukod- 
Tanging Nag-iisa na makapangyayari nito sa atin. 



ANG MGA KATANUNGAN SA TAO 
Sa Kanyang Libingan 
at 

Sa Araw ng Paghuhukom 

Sa Allah ang papuri at pasasalamat. Pinasasalamatan 
natin Siya, inaasam ang Kanyang tulong at hinihingi 
natin ang Kanyang kapatawaran. Nagpapakupkop tayo 
sa Kanya laban sa kasamaan ng ating sarili, at laban sa 
ating masasamang gawa. Walang sinumang makapag- 
liligaw sa sinumang nasa patnubay ng Allah; walang 
sinumang makapagbibigay patnubay (sa tamang 
landas) sa sinumang hinayaang maligaw ng Allah. 
Sumasaksi ako na walang tunay na diyos na dapat 
sambahin maliban sa Allah - ang Nag-iisa, ang walang 
katambal o kasama. At sumasaksi ako na si 
Muhammad ^ ay Propeta at Sugo ng Allah. 

Mga Bagay na Dapat Malaman ng Muslim 

Bago natin tuluyang talakayin ang mga katanungan sa 
tao sa kanyang libingan at sa Araw ng Paghuhukom, 
may mga bagay na dapat malaman at panindigan ng 
bawa’t Muslim. Ito ang sumusunod: 

1. Kaalaman 

Nauukol ito sa kaalaman sa Islam na siyang mag-aakay 
sa tao upang maisakatuparan ang kanyang minimithi. 

Ito ang mga bagay na nanggaling sa Allah sa 
pamamagitan ng mga salita ng Kanyang Sugo. Ang 
Allah ay nagsabi: 

Kaya’t dapat malaman na walang tunay na diyos na 
dapat sambahin maliban sa Allah, at humingi ng 

kapatawaran sa inyong mga kasalanan. [Qur’an, Kabanata 
Muhammad - 47:19] 

Makakamtan ang kaalaman sa masusing pag-aaral. 
Silang nagsipag-aral ng Islam ay naging maalam. At sa 
pamamagitan ng pag-aaral, naging mga tagapagmana 
sila ng mga Propeta. Hindi nagpamana ang mga 
Propeta ng kayamanan o ari-arian, bagkus ng 
kaalaman. Magkakaroon ng ibayong yaman ang sinu- 
mang magkakamit nito 

Si Propeta Muhammad^ ay nagsabi: 

Gagawing magaan ng Allah ang landas patungo sa 
Paraiso sa sinumang tumahak sa landas ng kaalaman 

[Sahih Al-Bukhari #243] 

Ang Allah, ang Kataas-taasan ay nagsabi: 

Yaon lamang may kaalaman mula sa Kanyang mga 
alipin ang may takot sa Allah. [Qur’an, Kabanata Fatir-35:28] 

Subali’t walang makauunawa ng kanilang kahulugan 

maliban sayaong may kaalaman. [Qur an, Kabanata Ai-Ankabut- 
29:43] 

At sila (mga di-nananampalataya) ay magsasabi: Kung 

nakinig lamang kami at ginamit ang aming 

katalinuhan, hindi sana kami napabilang sa mga 

nananahanan sa Naglalagablab na Apoy. [Qur’an, Kabanata 
Al-Mulk- 67:10] 

Sabihin: Magkatulad ba ang mga maalam sa mga 

mangmang? [Qur’an, Kabanata Az-Zumar-39:9] 

Si Propeta Muhammad^ ay nagsabi: 

Kapag ninais ng Allah ang mabuti sa isang tao, 
bibigyan Niya ito ng pang-unawa (kaalaman) sa 
pananampalataya(lslam). [SahihAi-Bukhari # 1 / 25 ] 

Si Abu Thar (kalugdan nawa siya ng Allah) ay nagsabi: 

Kung itatarak mo ang espada dito (itinuro ang 
kanyang likod) at naisip kong isagawa ang isang 
salitang aking natutunan mula sa Propeta bago mo ako 
patayin, gagawin ko ito. [SahihAi-Bukhari#i/25] 

Isang gawaing pagsamba sa Allah - ang Makapang- 
yarihan ang paghahanap ng kaalaman sa dahilang ang 
kaalaman ang siyang pundasyon upang makilala ang 

Allah, ang Kanyang Deen (pananampalataya o 
panuntunan ng buhay), at ang Kanyang Sugo. 

Ipinakita ni Propeta Muhammad^ ang kahalagahan ng 
kaalaman nang nagsabi siya mula sa isang Hadith 4 na 
isinalaysay ni Abu Addarda (kalugdan nawa siya ng 
Allah): 

Sinumang maglakbay tungo sa paghahanap ng 
kaalaman, gagawin ng Allah na siya ’y maglalakbay sa 
isa sa mga landas patungo sa Jannah (Paraiso). 
Ibababa ng mga Anghel ang kanilang mga pakpak 
dahil sa kasiyahan sa sinumang naghahanap ng 
kaalaman. Ang mga nananahanan sa kalangitan at sa 
mundo at sa dagat ay hihingi sa Allah ng kapatawaran 
para sa kanya. Ang kahigtan ng isang maalam na 
nananampalataya sa isang (mangmang na) 
nananampalataya ay katulad ng buwan sa gabi na 
nasa kabilugan at (ihahambing ito) sa ibang mga 

bituin. [Addarami 1/43] 

Si Abu Hurairah (kalugdan nawa siya ng Allah) ay 
nagsalaysay na ang Propeta ^ ay nagsabi: 


4 Hadith. Mga winika, gawa, pinahintulutan at ipinagbawal ni Propeta 


Muhammad 

Walang sinumang maglalakbay tungo sa landas ng 
kaalaman na hindi pagagaanin ng Allah para sa kanya 
ang landas patungo sa Jannah (Paraiso). [Addarami 1 / 83 ] 

Sa isa pang Hadith na isinalaysay ni Abu Hurairah 
(kalugdan nawa siya ng Allah): 

Narinig ko ang Propeta^ na nagsabi: Isinumpa ang 
buhay na ito, at ang lahat ng nasa loob nito maliban 
sa (mga sumusunod): paggunita sa Allah, ang anu- 
mang malapit sa Allah, ang maalam, at ang mga 
naghahanap ng kaalaman. [ibn Majah 2/1377 H4i 12 ] 

2. Mga Kilos at Gawa 

Pagkaraang malaman ang kahalagahan ng kaalaman at 
ang tungkulin upang makamit ito, nararapat ding 
malaman na ang tanging layunin ng kaalaman ay upang 
tupdin ito sa kilos at gawa. Anumang kaalaman na 
walang kaakibat na pagsagawa ay magkakaroon ng di- 
magandang bunga sa mga nagtataglay nito. Ang Allah, 
ang Makapangyarihan ay nagsabi: 

O kayong nananampalataya! Bakit ninyo sinasabi ang 
hindi naman ninyo ginagawa? Ang pagsasabi ng mga 
bagay na hindi naman isinasagawa ang kasuklam- 
suklam sa paningin ng Allah. [Qur'an, kabanata As-Safl'-61 2-3] 

Karagdagan nito, binigyang-diin ang kahalagahan ng 
pagsagawa ng kaalaman nang nagsabi si Propeta 
Muhammad^ ayon sa salaysay ni Abu Hurairah 
(kalugdan nawa siya ng Allah): 

Isa sa mga panalangin ni Propeta Muhammad^ ay: O 
Allah, nagpapakupkop ako sa Iyo laban sa kaalaman 
na walang kabuluhan, laban sa panawagan na hindi 
dinidinig, laban sa pusong walang pagpapakumbaba, 
at laban sa kaluluwang hindi kailanman nagkaroon ng 
kasiyahan. [ibn Majah 1/92 H250] 

Gayundin, si Abu Hurairah (kalugdan nawa siya ng 
Allah) ay nagsabi: 

Ang Propeta^ ay lagi nang nagsasabi: O Allah, 
bigyang-saysay ang anumang itinuro sa akin, at ituro 
sa akin kung anuman ang makapagbibigay kabuluhan 

sa akin, at dagdagan ang aking kaalaman. [ibn Majah 1/92 
H251] 

Sa isa pang Hadith na isinalaysay ni Abu Hurairah 
(kalugdan nawa siya ng Allah), ang Propeta^ ay 
nagsabi: 

Ang kaalamang hindi nagbibigay bunga kaninuman ay 
kahalintulad ng isang kayamanan na hindi ginugugol 
sa landas ng Allah. [Al-Imam Ahmad 2/499] 

Isinalaysay ni Suffyan Ibn Oyainah (kalugdan nawa 
siya ng Allah) ang isang Hadith ni Propeta 
Muhammad ^ kung saan siya ay nagsabi: 

Ang pinakamangmang sa tao ay yaong iniiwan ang 
kanyang nalalaman, at ang pinakamaalam sa tao ay 
yaong isinasagawa ang nalalaman, at ang pinaka- 
mahusay sa tao ay yaong pinakamapagpakumbaha sa 

Allah. [Addarami 1/82 H337) 

3. Pagpapalaganap o Da ’wah 

Bahagi ng pagsagawa ang pagtawag at pag-anyaya sa 
tao tungo sa Allah, sapagka’t nararapat mag-anyaya sa 
tao tungo sa Islam ang sinumang may kaalaman sa 
pamamagitan ng pagpapaliwanag nito sa kanila. 

Tungkulin ng sambayanang Muslim ang Da ’wah (pag- 
aanyaya sa tao tungo sa Islam) sapagka’t may 
nakalaan itong napakalaking gantimpala. Ang Allah, 
ang Kataas-taasan ay nagsabi: 

O Sugo! Ipahayag kung ano ang ipinadala sa iyo mula 
sa iyong Rabb 5 (Panginoon). Kung hindi mo ito 


5 Tinatawag natin ang Allah bilang Rabb, na ang kahulugan ay Tagapaglikha, 
Tagapanustos at Panginoon Siya ang tanging Diyos ng lahat ng nilikha. Ang lahat 
ay umaasa sa Kanya. Siya ay may kasapatan at Siya ay walang kailangan sa 
Kanyang mga nilikha. Siya ang nagbibigay buhay at bumabawi nito Siya ang 
nagpadala ng mga Sugo at Propeta sa daigdig upang ituro sa tao kung sino Siya at 
kung papaano Siya sambahin 

naisagawa, magkagayo’y hindi mo naiparating ang 

Kanyang Mensahe (Kapahayagan). [Qur’an, Kabanata ai- 
Ma’idah-5:67) 

At sino pa ba ang higit na mahusay sa pananalita 
kaysa sa isang nag-aanyaya tungo sa Allah, guma- 
gawa ng mabuti at nagsasabing isa ako sa mga Muslim 

(sumusunod sa kalooban ng Allah). [Qur’an, Kabanata Fussilat- 
41:33] 

4. Pagtitiis at Pagtitimpi 

Pagkaraang maunawaan ang mga naturang paksa, dapat 
isaisip na ang paghahanap ng kaalaman, pagsagawa 
ayon dito, at ang pag-anyaya sa tao tungo sa Allah ay 
nangangailangan lahat ng pagtitiis. Maraming mga 
katibayan ang nagpapatunay sa kahalagahan ng 
pagtitiis at ang pagsagawa nito. Ang Allah, ang Kataas- 
taasan ay nagsabi: 

O kayong nananampalataya! Maging matatag at 

magkaroon ng higit na pagtitiis. [Qur'an, Kabanata Al-'lmran- 
3:200] 

O kayong nananampalataya! Hanapin ang tulong nang 
may pagtitiis at pagdarasal. Katotohanan, kasama ng 

Allah ang mga matiisin. [Qur’an, Kabanata Al-Baqarah-2:153] 

Ang mga matiisin lamang ang makatatanggap ng 
kanilang biyayang ganap nang walang pagtutuos. 

[Qur’an, Kabanata Az-Zumar-39:10] 


Ang Propeta^ ay nagsabi na pagbibigay tanglaw ang 

pagtitiis. [Sahih Muslim 1/203 H223] 

Ang lahat ng naunang nabanggit ay pinag-isa sa Surah 
(kabanata) A1 Asr. Ang Allah ay nagsabi: 

(Pinatutunayan Ko) Sa (pamamagitan ng) panahon, 
katotohanan ang tao ay nasa kawalan (at pagkapa- 
hamak) maliban sa mga nananampalataya at guma- 
gawa ng matuwid at nagpapayuhan ng katotohanan at 
nagpapayuhan ngpagtitiis [Qur’an, Kabanata Al-‘Asr- 103:1-3] 

Sa naturang kabanata, binigyang linaw sa atin ng ating 
Kataas-taasang Lumikha na ang sangkatauhan ay tiyak 
na mapapaligaw ng landas at magiging talunan maliban 
sa apat na katangian: 

1. Ang paniniwala na ang Allah ang tanging Rabb 
(Panginoon) ng sangkatauhan, at tanging Siya ang 
dapat sambahin. 

2. Ang paniniwala na dapat itong nakasalalay sa 
kaalaman kaakibat ng pagsasagawa ng mabuti ayon sa 
mga katibayan mula sa Shari ’ah (mga batas ng Islam), 

na ipinahayag ng Allah sa tao sa pamamagitan ng isa sa 
Kanyang mga Sugo na si Propeta Muhammad^. 

3. Ang mag-anyaya sa tao tungo sa paniniwalang ito 
at ipag-utos ang paggawa ng mabuti nang may tamang 
kaalaman, pang-unawa at karunungan (wisdom), 
paggabay sa kanila sa Islam, at ang pagpasiya sa sarili 
na maging matuwid. 

4. Ang pagtitiis sa pakikipag-ugnayan sa kanila sa 
Iahat ng mga naturang bagay. 

Ang mga Katanungan sa Tao sa Kanyang Libingan 

Upang maiwasan ang napakalaking kawalan at matamo 
ang walang hanggang kaligayahan, nararapat na 
malaman kung ano ang mga bagay na itatanong sa 
pagyao natin sa mundong ito tungo sa ating huling 
hantungan. Tatanungin tayo tungkol sa sumusunod: 

1. Sino ang iyong Rabb? Ang katanungan tungkol sa 
Rabb (Panginoon) na Siyang tunay na Diyos na dapat 
pag-ukulan ng pagsamba. 

2. Ano ang iyong Deen? Ang katanungan tungkol sa 
Deen (Pananampalataya o panuntunan ng buhay) na 
siyang paniniwalang ipinag-uutos na dapat gampanan 
sa buhay na ito. 

3. Sino ang iyong Propeta? Ang katanungan tungkol 
sa Propeta^ na isinugo at kung tumugon ba tayo o 
hindi sa kanyang panawagan tungo sa Islam. 

Ang Kalagayan ng isang Mu’mim 
(N ananampalataya) 
at ang Kafir (Di-nananampalataya) 
sa Oras ng Kamatayan at sa Libingan. 

Isinalaysay sa isang Hadith na ang Propeta^ ay 
nagsabi na isang tao na nasa kanyang libingan ang 
inutusang magpatunay. Ang tao ay tinanong: Sino ang 
iyong Rabb (Panginoon)? Ano ang iyong Deen 
(Pananampalataya)? At sino ang iyong Propeta? Ang 
isang batayan tungkol dito ay ang sinabi ng Propeta ^ 
na isinalaysay ni A1 Barra’ Ibnu Azib (kalugdan nawa 
siya ng Allah). Siya ay nagsabi: Pumunta kami sa 
labasan kasama ang Propeta ^ upang makipaglibing sa 
isang yumaong Ansar (tagasunod ng Propeta na taga- 
Medina) hanggang sa nakarating kami sa libingan na 
hindi pa nagagawa ang hukay. Umupong nakaharap 
ang Propeta^ sa Qiblah (direksiyon ng Ka’bah sa 
Makkah) kaya’t umupo rin kami sa kanyang tabi at sa 
ganito’y waring may mga ibon sa itaas ng aming mga 
ulo. May hawak na patpat ang Propeta ^ na kanyang 
itinatapik sa lupa. Tumitingin siya sa langit at 
kapagdaka’y sa lupa nang tatlong ulit. Pagkaraa’y 
nagsabi nang dalawa o tatlong ulit, “Nagpapakupkop 

ako sa Allah laban sa parusa sa libingan.” Nagpatuloy 
siyang nagsabi nang tatlong ulit: “O Allah, 
nagpapakupkop ako sa Iyo laban sa parusa sa 
libingan.” At pagkatapos ay kanyang sinabi: “Kapag 
ang Mu ’mim (mabuting Muslim) ay nasa kalagayan ng 
pagpanaw sa buhay na ito at kanyang hinaharap ang 
kabilang buhay, may bababang mga Anghel mula sa 
langit na may mapuputing mukha, at parang sinag ng 
araw ang kanilang mukha. Nakabihis sila ng mga damit 
mula sa langit at may pabangong mula sa langit. Uupo 
sila na may layong abot-tanaw. Darating ang Anghel 
ng Kamatayan at uupo sa ulunan ng namamatay at 
magsasabi; ‘O mabuting kaluluwa, halina’t lumabas 
tungo sa pagpapatawad mula sa Allah”.” Nagpatuloy 
ang Propeta: “Lalabas ang kaluluwa nang mahinahon 
katulad ng isang patak na malumanay na lumalabas 
mula sa balat na sisidlang tubig, kukunin ito ng 
Anghel.” 

Sa ibang saIaysay:“At kapag lumabas ang kanyang 
kaluluwa, magdarasal para sa kanya ang bawa’t Anghel 
sa pagitan ng lupa at langit kasama ang bawa’t Anghel 
sa langit at bubuksan para sa kanya ang mga pintuan ng 
langit. Walang mga Anghel sa alinmang pintuan ang 
hindi magsusumamo sa Allah upang Kanyang dalhin 
ang kaluluwa sa kanilang pintuan. Kapag kinuha ng 
Anghel ng Kamatayan ang kaluluwa, hindi ito iiwanan 
ng mga Anghel sa kanyang kamay bagkus kukunin nila 
ito upang ibalot at lagyan ng pabango. 

Ito ang siyang binabanggit ng Allah sa isang talata sa 
Banal na Qur’an: 

Kukunin ng Aming mga Sugo (Anghel ng Kamatayan at 
ang kanyang mga katulong) ang kanyang kaluluwa, at 
hindi sila nagpapabaya sa kanilang tungkulin.”{Qu r an, 

Kabanata Al-An’am- 6:61] 


Lalabas mula sa kaluluwa ang isang amoy na kasing- 
bango ng pinakamahusay na pabangong musko (musk) 
na matatagpuan sa balat ng lupa. Papailanlang ang mga 
Anghel kasama ang kaluluwa at ang bawa’t maraanan 
nilang mga pangkat na Anghel ay magsasabi: ‘Sino ang 
mabuting kaluluwang ito?’ Ang mga Anghel ay 
magsasabi: ‘Siya ay si..., ang anak ni...’ tinatawag 
siya sa pinakamagandang pangalan na dating tawag sa 
kanya ng tao nang nabubuhay pa siya. 

Kapag narating ng mga Anghel ang unang antas (level) 
ng langit, hihingi sila ng pahintulot na ipasok ang 
kaluluwa at sila’y pagbubuksan. Sasamahan ng mga 
Anghel mula sa bawa’t antas ng langit ang kaluluwa 
tungo sa ibang antas hanggang sa marating niya ang 
ikapitong langit. At pagkatapos, ang Allah - ang 
Kataas-taasan ay magsasabi: ‘Itala ang aklat ng Aking 
sumasampalataya (worshipper) sa Illiyun (ang Talaan 
na kung saan isusulat ang mga Mabubuting Gawa)’.” 

At ano ang makapagpapaliwanag sa iyo kung ano ang 
Illiyyun. Isang Talaan na siyang sasaksi sa mga 
malalapit (sa Allah [hal. Mga Anghel]). [Qur’an, Kabanata ai- 

Mutaffifin-83:19-22) 


Pagkaraan, itatala ang isang aklat para sa kanya sa 
Illiyyun. Iuutos ng Allah sa mga Anghel na ibalik siya 
(ang kaluluwa) sa daigdig na nagsasabi: ‘Ibalik siya sa 
daigdig. Naipangako Ko sa kanila (tao) na nilikha sila 
mula sa lupa, at sa lupa sila ibabalik, at mula roon 
ibabangong silang muli.’ Kaya’t ibababa siya sa lupa at 
ibabalik ang kanyang kaluluwa sa kanyang katawan. 
Maririnig niya ang mga yapak ng tao sa kanilang pag- 
alis mula sa kanyang libingan. Dalawang Anghel ang 
darating sa kanya, iuupo siya at tatanungin: ‘Sino ang 
iyong Rabh (Panginoon)? Siya ay sasagot, ‘Ang aking 
Rabb ay ang Allah’. Ano ang iyong Deen (Pananam- 
palataya)?’ Siya ay sasagot: ‘Ang aking Deen ay 
Islam.’ Pagkaraan siya ay tatanungin: ‘Sino yaong 
taong ipinadala para sa iyo?’ Siya ay sasagot: ‘Siya ang 
Sugo ng Allah.’ At siya’y muling tatanungin: ‘Ano ang 
iyong mga gawa?’ Siya ay magsasabi: ‘Nabasa ko ang 
Aklat ng Allah, pinaniwalaan ito, at batid kong ito ang 
katotohanan.’ 

Kanilang itatanong sa kanya: Sino ang iyong Rabbl 
Ano ang iyong Deenl at Sino ang iyong Propeta? Ito 
ang huling pagsubok na ihaharap sa isang nananam- 

palataya. Ang Allah, ang Makapangyarihan, ay 
nagsabi: 

Pananatilihing matatag ng Allah ang mga nana- 
nampalataya, ng isang salita na mananatiling matatag 

dito sa mundo at sa Kabilang Buhay. [Qur’an, Kabanata 
Ibrahim-14:27] 

At pagkatapos, siya ay sasagot, ‘Ang aking Rabb ay 
ang Allah, ang aking Deen ay Islam, at si Muhammad 
ay ang aking Propeta.’ Sa puntong ito, isang tinig mula 
sa langit ang magsasabi: ‘Nagsasabi ng totoo ang 
Aking alipin, magkagayo’y bigyan siya ng higaan mula 
sa Jannah (Paraiso), bihisan siya ng mga damit mula sa 
Jannah, at buksan sa kanya ang isang pintuan sa 
Jannah (Paraiso). Pagkaraan nito’y isang mabangong 
amoy mula sa Jannah ang darating sa kanya at 
bibigyan siya ng isang libingang malawak na kasing- 
sukat ng abot-tanaw. Isang taong makisig at mabango 
na may magandang pananamit ang darating sa kanya at 
magsasabi: ‘Mayroon akong isang magandang balita na 
makapagpapaligaya sa iyo. Matuwa dahil sa kasiyahan 
ng Allah at ang walang hanggang kaligayahan sa 
Jannah. Ito ang araw na ipinangako sa iyo.’ Kaya’t 
siya ay magsasabi: ‘At ikaw naman, sino ka? 
Nagdadala ng mabuti (balita) ang iyong mukha.’ Ang 
tao ay magsasabi: ‘Ako ang iyong magagandang gawa. 
Isinusumpa ko sa Allah, wala akong nalalaman sa iyo 
maliban sa mabilis na pagtalima sa Allah at sadyang 

napakabagal sa pagsuway sa Allah, kaya’t gantim- 
palaan ka nawa ng Allah nang masagana.’ 

Pagkatapos nito, isang pinto ng Jannah (Paraiso) at 
isang pinto ng Jahannam (Impiyerno) ang bubuksan 
para sa kanya. At siya’y sasabihan: ‘Ito sana ang iyong 
lugar sa Impiyemo kung naging suwail ka sa Allah. 
Pinalitan ito ng Allah para sa iyo ng isang lugar sa 
Paraiso. Kaya’t nang makita niya ang Jannah (Paraiso), 
siya’y magsasabi: ‘O aking Rabb (Panginoon), nawa’y 
gawing madali ang pagdating ng Araw ng 
Paghuhukom, upang makabalik na ako sa aking mga 
pamilya at yaman.’ Kaya’t sasabihin sa kanya: 
‘Magpahinga ka nang may kapayapaan.’ 

At tungkol naman sa isang Kafir (di-nananam- 
palataya), kapag nasa kalagayan siya ng paglisan 
nitong buhay at tumatawid sa Kabilang Buhay, bababa 
sa kanya mula sa langit ang mga matatapang at 
mababagsik na Anghel na may maiitim na mukha at 
may dalang Masuh (damit) mula sa Jahannam 
(Impiyemo). Uupo sila nang napakalayo sa kanya na 
kasing-layo ng abot-tanaw. Pagkatapos, darating ang 
Anghel ng Kamatayan at uupo sa kanyang ulunan at 
magsasabi: ‘O ikaw na masamang kaluluwa, lumabas 
ka (tungo) sa Galit at Poot ng Allah. Mangangagkalat 
ang kanyang kaluluwa sa kanyang katawan at kukunin 
ito ng Anghel katulad ng pagbunot ng isang matinik na 
sanga mula sa basang balahibo ng tupa. Kaya’t 

mapupunit ang kanyang kaluluwa pati na ang kanyang 
mga ugat at mga litid. 

Isusumpa siya ng bawa’t Anghel na nasa pagitan ng 
langit at lupa, gayundin ang bawa’t Anghel na nasa 
langit. Isasara ang pintuan ng mga langit. Magsu- 
sumamo sa Allah ang lahat ng Anghel sa bawa’t 
pintuan na hindi sana dadaan sa kanilang pintuan ang 
kaluluwang ito. Kukunin ng Anghel ng Kamatayan ang 
kaluluwa, at sa kanyang pagkuha hindi ito iiwan ng 
ibang Anghel sa kanyang kamay at sa isang kisap- 
mata’y ibabalot nila ito sa Masuh. Lalabas mula sa 
kaluluwang ito ang isang mabahong amoy na kasing- 
baho ng pinakabulok na bangkay na matatagpuan sa 
daigdig. Papailanlang ang mga Anghel na kasama ito 
at sa bawa’t pagdaan nila sa pangkat ng mga Anghel, 
magtatanong ang mga ito: ‘Sino ang masamang 
kaluluwang ito?’ Magsasabi ang mga pumapailanlang 
na mga Anghel: ‘Ito ay si..., ang anak ni..., at 
tatawagin siya sa pinakapangit na pangalang tawag sa 
kanya noong nabubuhay pa siya. Magpapatuloy sila 
hanggang sa marating nila ang pinakamalapit na langit. 
Hihingi sila ng pahintulot para sa kanya upang 
pumasok, subali’t hindi siya pagbubuksan. Sa puntong 
ito, nagsabi ang Propeta^ ng isang talata mula sa 
Qur’an: 

Hindi bubuksan sa kanila ang mga pintuan ng langit at 
hindi sila papasok sa Paraiso hanggang makapasok sa 
butas ng karayom ang kamelyo. [Qur’an, Kabanata AI-A’raf-7 40] 

Ang Makapangyarihang Allah ay magsasabi: Itala ang 
kanyang aklat sa Sijjin (ang talaan ng mga 
Masasamang Gawa) sa pinakamababang daigdig. At 
Siya ay magsasabi: Ibalik ang Aking alipin sa daigdig 
sapagka’t Aking ipinangako sa kanila na mula sa lupa, 
Aking lilikhain sila, dito Ko rin sila ibabalik, at mula 
rito, Aking ibabangon silang muli. Ibabagsak ang 
kaluluwa (ng yumao) mula sa langit hanggang sa 
pumasok ito sa kanyang katawan. Nagsabi ang 
Propeta^ ng isang talata mula sa Qur’an: 

At sinumang magbigay ng katambal sa Allah, para 
bang bumagsak siya mula sa langit, at dinagit siya ng 
mga ibon, o itinapon siya ng hangin sa napakalayong 

pook. ” [Qur’an, Kabanata AI-Hajj - 22:31] 


Pagkatapos ibabalik ang kanyang kaluluwa sa kanyang 
katawan. Ang nagsalaysay ay nagsabi: ‘Katiyakan, 
kanyang maririnig ang mga yapak ng kanyang angkan 
sa kanilang paglisan mula sa kanyang libingan. Iuupo 
siya ng dalawang Anghel na may kagimbal-gimbal na 
tinig at siya’y tatanungin: ‘Sino ang iyong Rabb 
(Panginoon)?’ Siya’y sasagot: ‘Huh, huh, hindi ko 
alam.’ At tatanungin siyang muli: ‘Ano ang iyong 
Deen (pananampalataya)? Siya’y sasagot: ‘Huh, huh, 

hindi ko alam. Muling magtatanong ang mga Anghel: 
‘Ano ang masasabi mo tungkol sa taong ipinadala sa 
iyo?’ At hindi niya maalaala ang kanyang pangalan. At 
magsasabi ang mga Anghel na siya ay si 
Muhammad^. Siya ay sasagot: ‘Huh, huh, hindi ko 
alam. Narinig ko ang mga tao na nagsasabi ng tungkol 
diyan.’ At sasabihin sa kanya: ‘Hindi mo nalaman at 
hindi ka nagbasa. ’ Isang tinig mula sa langit ang 
magsasabi: ‘Siya’y sinungaling! Bigyan siya ng mga 
gamit mula sa Impiyemo at buksan ang isang pintuan 
para sa kanya tungo sa Impiyemo. Makararating sa 
kanya ang init nito at nakakapasong hangin at 
magsisikip ang kanyang libingan at lilingkisin siyang 
magkakasanib-sanib ang kanyang mga tadyang. Isang 
pangit na tao na may pangit na pananamit at may 
masamang amoy ang lalapit sa kanya at magsasabi: 
Masasamang balita ang sumaiyo na magbibigay sa iyo 
ng pasakit. Ito ang araw na ipinangako sa iyo.’ Ang 
yumao ay magsasabi: ‘Sino ka, nagdadala ng masama 
ang iyong mukha.’ Ang tao ay magsasabi: ‘Ako ang 
iyong masasamang gawa. Isinusumpa ko sa Allah na 
hindi kita nakilala maliban sa iyong kabagalan sa 
pagsunod sa Allah, at sa iyong mabilis na pagsuway sa 
Kanya. Kaya’t parurusahan ka ng Allah sa iyong 
kasamaan.’ Pagkatapos nito, isang taong bulag, bingi at 
pipi na may dalang maso sa kanyang kamay ang 
itatalaga sa kanya. Kung pupukpukin niya ang bundok 
ng masong ito, magiging alabok ang bundok. 
Pupukpukin siya ng tao nang minsan at siya’y 



magiging alabok. Pagkaraan nito’y bubuuin siyang 
muli ng Allah sa dati niyang anyo. Minsan pa siyang 
pupukpukin ng maso at dahil dito’y sisigaw ang yumao 
nang napakalakas, na maririnig ng lahat maliban sa 
Aththagalain (mga tao at Jinn).’ (Abu Dawood 1/282) 

Sa naturan at iba pang mga Hadith, sadyang maliwanag 
na tatanungin ang tao tungkol sa pundasyon ng 
Tawheed (kaisahan ng Allah). Siya ay tatanungin, 
‘Sino ang iyong Rabbl Ano ang iyong Deenl Sino ang 
iyong Propeta?’ Ang Muslim ay mabilis at matatag na 
sasagot: ‘Ang Allah ang aking Rabb, Ang aking Deen 
ay ang Islam, at si Propeta Muhammad ay aking 
Propeta.’ At ito ang kahulugan ng sinabi ng Allah sa 
Banal na Qur’an: 

Pananatilihing matatag ng Allah ang mga nananam- 
palataya, ng isang salitana mananatiling matatag dito 
sa mundo at sa Kabilang Buhay [Qur’an, Kabanata Ibrahim - 
14:27] 

Gagawin ng Allah na magaan sa mga nananam- 
palataya ang pagsagot sa mga katanungan sa libingan. 
Kaya naman, bilang paghahanda, ang bawa’t Muslim - 
lalaki man o babae ay nararapat malaman ang mga 
sumusunod na pundasyon: 

Unang Pundasyon 


Allah - ang Rabb ng Lahat 

Nararapat lamang malaman ng tao na ang Allah ang 
kanyang Rabb na Siyang lumikha sa kanya, na 
nagtustos at nagkaloob ng Kanyang masaganang 
biyaya. Hindi nilikha ng Allah ang tao nang walang 
katuturan. Hindi siya iniwan nang walang patnubay. 
Kanyang ipinadala si Propeta Muhammad^ na 
bumigkas ng mga talata mula sa Allah upang ipakita sa 
tao ang tamang landas. Nagpaliwanag din ang Sugo sa 
kanya na nilikha ng Allah ang tao upang sambahin 
lamang Siya. Ang Allah ay nagsabi: 

At hindi Ko nilikha ang Tao at Jinn 6 maliban sa 
sumamba sa Akin.[Q\iT an, Kabanata Adh-Dhariyat - 51:56] 

At katotohanan, Kami ay nagpadala sa bawa Y 

sambayanan ng isang Sugo (na nagpapahayag): 

Sambahin ang Allah at iwasan ang Taghout 7 . [Qur an, 
Kabanata An-Nahl - 16:36] 


Jinn. Isang uri na nilikha ng Allah mula sa apoy. Hindi natin sila nakikita sa likas 
nilang anyo. Katuiad ng tao, sila rin ay may kaiayaang sumunod o sumuway, kaya 
naman, mayroon din silang pananagutan sa kanilang mga gawa. 

7 Taghout: Anumang sinasamba o sinusunod maliban sa Allah. Lahat ng uri ng 
mga diyus-diyusan na pinag-uukulan ng pagsamba, maging ito ay satanas, idolo, 
bato, imahen, buntala, anghel o tao. 

Ngayong nabatid natin na tayo ay nilikha ng Allah 
upang sambahin lamang Siya, dapat isa-isip na hindi 
Niya tatanggapin na tayo ay may sasambahin maliban 
sa Kanya. Ni hindi Niya tatanggapin na Siya ay 
sasambahin kaalinsabay ng iba. Tungkol dito, ang 
Kataas-taasang Allah ay nagsabi: 

Katotohanan, hindi patatawarin ng Allah ang 
pagbibigay katambal sa pagsamba sa Kanya. Subali ’t 
Kanyang pinatatawad maliban dito sa kaninumang 
Kanyang naisin. [Qur’an, Kabanata An-Nisa’ - 4:48] 

At ang mga Masjid ay para (lamang) sa Allah, kaya ’t 
huwag tumawag sa kaninuman bukod pa sa Allah. 

[Qur’an, Kabanata AI-Jinn - 72:18] 

Isang palasak na kaalaman na kinalulugdan ng Allah 
ang mga nananampalatayang sumasamba sa Kanya. 
Kaya naman, dapat mahalin ng Muslim ang mina- 
mahal ng Allah, dapat niyang itakwil ang anumang 
kinapopootan ng Allah, at magkaroon ng galit sa mga 
di-nananampalatya sa mga nilalaman ng kanilang puso. 
Tungkol dito, may tatlong bagay na dapat malaman: 

1. Na nilikha ng Allah ang sangkatauhan upang 
sumamba lamang sa Kanya. Hindi sila nilikha nang 
walang katuturan at hindi sila iniwan nang walang 
kapararakan, bagkus ipinadala sa kanila ang isang 
Sugo. Ipapasok sa Paraiso ang sinumang sumunod sa 

Sugo, at ipapasok sa Impiyemo ang sinumang 
sumuway sa Sugo. Iniutos ng Allah sa Kanyang Sugo 
na tawagin ang tao tungo sa pagsamba lamang sa Allah 
at iwasan ang pagsamba sa Taghout. 

Uri ne Taehout 

Ang Taghout ay kinabibilangan ng anuman o sinumang 
sinasamba o sinusunod. Mga ibang sinasamba at 
sinusunod bukod pa sa tunay at nag-iisang Allah. 

Ang limang pinakamasasamang Taghout ay ang 
sumusimod: 

a. Iblees (ang demonyo, satanas) na isinumpa at 
inalis sa Habag ng Allah. 

b. Sinumang (tao na) nasisiyahan habang (siya ay) 
sinasamba. 

c. Sinumang nagbibigay ng batas batay sa ibang 
saligan maliban sa ipinahayag ng Allah. 

d. Sinumang magtawag sa iba upang sambahin siya. 

e. Sinumang nag-aangkin na may nalalaman sa mga 
bagay na di-nakikita. 

2. Hindi tinatanggap ng Allah ang sinumang 
nagbibigay katambal sa Kanya sa anumang uri ng 

pagsamba, katulad halimbawa ng Salaah (itinakdang 
limang tungkuling pagdarasal), Siyam (pag-aayuno), 
Zakat (itinakdang taunang kawanggawa), Sadaqah 
(kusang-loob na kawanggawa), Ruku (pagyuko), Sujud 
(pagpapatirapa), takot, pag-asa, paghingi ng tulong at 
kaligtasan, o anumang bagay na magagawa lamang ng 
Allah. 

3. Nararapat na maging kaibigan ang mga Auliya ng 
Allah (tagatangkilik, katulong ng mga nananam- 
palataya). Kailangang mahalin sila, makihalubilo sa 
kanila, hingin ang habag ng Allah para sa kanila, 
magsumamo sa Allah para sa kanila, humingi ng tawad 
sa Allah para sa kanila lalung-lalo na ang pamilya ng 
Propeta^ at ang lahat ng kanyang mga kasama simula 
sa mga Al-Khulafa (tagapamuno pagkatapos ng 
Propeta) katulad nina Abu Bakr, Omar, Othman at Ali, 
kasunod ang mga iba pang mga kasama nila, at ang 
mga nagsisunod sa kanila, at sa pangkalahatang 
Muslim. Sa kabilang dako naman, nararapat na 
magkaroon ng pagkasuklam sa sinumang kaaway ng 
Allah mula sa mga di-nananampalataya at ang kanilang 
mga katuwang na nagpapakilalang Muslim subali’t 
hindi sinusunod ang itinuturo nito at hindi binibigyang 
pitagan ang mga sumusunod nito. Magkagayunman, 
ang pagkapoot na ito ay hindi nagbibigay pahintulot 
upang apihin sila sa pamamagitan ng pagkamkam ng 
kanilang ari-arian o siraan sila kung hindi naman sila 
nakikipaglaban sa Muslim. Bagkus, dapat silang 

anyayahan tungo sa Islam at igabay sila sa pagiging 
matuwid. Dapat pangalagaan ang kanilang mga 
karapatan at maging matapat at makatotohanan sa 
pakikitungo sa kanila. Ang Kataas-taasang Allah ay 
nagsabi: 

Hindi ipinagbabawal sa inyo ng Allah na makitungo 
nang makatarungan at may kabaitan sa kanilang hindi 
naman nakikipaglaban sa inyo dahil sa 
pananampalataya at hindi naman nagtaboy sa inyo 
mula sa inyong mga tahanan. Katotohanan, mina- 
mahal ng Allah yaong nakikipag-ugnayan nang may 
katarungan. Tanging sa mga nakikipaglaban sa inyo 
dahil sa pananampalataya at nagtaboy sa inyo mula sa 
inyong mga tahanan, at maging yaong nagsitulong sa 
kanila sa pagtataboy sa inyo; ipinagbabawal ng Allah 
sa inyo na sila’y kaibiganin. Sinumang 
makipagkaibigan sa kanila ay magiging Dhalimum 
(mapaggawa ng masama at sumusuway sa Allah). 

[Qur’an, Kabanata Al-Mumtahanah - 60:8-9] 

Hindi mo matatagpuan sa sinumang naniniwala sa 
Allah at sa Huling Araw na nakikipagkaibigan sa mga 
sumusuway sa Allah at sa Kanyang Sugo, kahit sila pa 
ay kanilang mga magulang, o mga anak, o mga kapatid 
O mga kamag-anak. [Qur'an, Kabanata Al-Mujadilah - 58:22] 


At sinuman sa mga Mushrikun (sumasamba sa mara- 
ming diyus-diyusan) ang humingi sa inyo ng panga- 

ngalaga, ibigay ito sa kanya upang marinig niya ang 
Salita ng Allah at samahan siya sa pook na magiging 
ligtas siya, sapagka’t sila ay mga taong hindi 

nakababatid. [Qur’an, Kabanata At-Taubah - 9:6] 


Papaano malalaman ang Rabb (Panginoon)? 

Napakaraming bagay sa sanlibutan at sa katawang 
pisikal na rin ng tao ang maaaring makapagbigay-alam 
sa sinuman kung sino ang kanyang Rabb (Panginoon). 
Ang Makapangyarihan ay nagsabi: 

Ipakikita Namin sa kanila ang Aming mga Tanda sa 
sanlibutan, at maging sa kanilang mga sarili, hang- 
gang sa ito ay maging maliwanag sa kanila na ito ang 
katotohanan [Qur'an, Kabanata Fussilat-41 53] 


Ang maghapon at magdamag, ang araw at buwan, at 
mga bituin na kapwa sumusunod sa Kanyang utos, ang 
lahat ng mga ito ay Tanda ng Allah. Nagbibigay 
patunay ang mga ito ng Kanyang Pananatili. Ang 
Makapangyarihang Allah ay nagsabi: 

Katotohanan, ang Allah ang inyong Rabb (Pangi- 
noon), na lumikha ng mga kalangitan at ng kalupaan 
sa anim na araw, at pagkaraa’y Siya’y istawa (pu- 
maitaas) sa Luklukan (sa paraang angkop sa Kanyang 
Kaluwalhatian). Ang araw ay Kanyang ikinubli sa 
gabi, sinusundan ito nang mabilisan. At (Kanyang 

nilikha) ang araw, ang buwan, at ang mga bituin na 
sunod-sunuran sa Kanyang Pag-uutos. Tunay, sa 
Kanya ang Paglikha at Pag-uutos. Purihin ang Allah, 
ang Panginoon ng 'Alamin (Tao, Jinn, at ang lahat ng 

nilikha). [Qur’an, Kabanata Al-A’araf- 7:54] 


Kaya naman, kapag tatanungin ang isang sumasamba: 
Sino ang iyong Rabb (Panginoon)? Nararapat lamang 
niyang sabihin: ‘Ang Allah ang aking Rabb, na 
umaruga sa akin, ang nagtustos sa akin, gayundin sa 
lahat ng sangkatauhan at lahat ng mga nilikha. 
Kanyang nilikha at tinustusan ang tao upang sambahin 
lamang Siya. Magkagayo’y dapat lamang silang 
sumuko at mapagpakumbabang sumunod nang walang 
katanungan sa lahat ng ipinag-utos Niya sa kanila na 
nasasaad sa Banal na Qur’an at sa mga mapana- 
naligang mga Hadith ng Kanyang Propeta na si 
Muhammad^ na sinuri ng mga paham na Muslim. 
Tumupad ayon sa mga itinuturo ng mga ito kahit na 
kayang maunawaan o hindi ang kahalagahan ng mga 
ipinag-uutos. Kapag napag-alaman na dapat lamang 
ialay sa Allah ang pagsamba, walang anumang bahagi 
ng pagsamba ang dapat iukol kaninuman maliban 
lamang sa Kanya. 

Ano ang Ibadah (Pagsamba)? 

Ang Ibadah ay binubuo ng mga gawa o salita na 
kinalulugdan ng Allah maging lantad o lihim man ito. 



Ito ang pagsasagawa ng mga kautusan ng Allah sa abot 
ng makakaya ng bawa’t isa. Isang tungkulin, magka- 
gayun, ng bawa’t mananampalataya na sumunod sa 
mga ipinag-uutos ng Allah at iwasan ang Kanyang mga 
ipinagbabawal. 

Ang Allah ay nagsabi: 

Kaya’t panatilihin ang inyong tungkulin sa Allah sa 
abot ng inyong makakaya. [Qur’an, Kabanata At-Taghabun - 64:16] 

Hindi nagbibigay ang Allah ng pasanin sa tao nang 
higit pa sa kanyang makakaya. [Qur’an, ai- Baqarah - 2:286] 

Sa dahilang walang idudulot na anumang uri ng 
pasanin ang pag-iwas, dapat iwasan ng bawa’t isa ang 
mga ipinagbabawal ng Allah. Si Propeta Muhammad ^ 
ay nagsabi: 

Gawin ang inyong makakaya sa mga ipinagagawa ko 
sa inyo, at iwasan ang mga bagay na ipinagbabawal 

ko. (Al Bukhari 8/143) 

Uri ng pagsamba : 

1. Du ’a (Panalangin) 

Manalangin sa inyong Rabb nang may pagpapa- 
kumbaba at nang lihim\ Qur’an, Kabanata AI-A’raf-7:55] 

At tawagin lamang Siya na gawing matapat ang inyong 
pananampalataya Sa Kanya. [Qur’an, Kabana(aAI-A’raf- 7:29] 

2. Khowf (Takot) at Raja (Pag-asa): Ang Allah ay 
nagsabi: 

Kaya’t huwag matakot sa kanila bagkus matakot sa 
Akin kung kayo nga ay (tunay na) nananampalataya. 

[Qur’an, Kabanata Al-‘Imran - 3:175] 


Kaya’t sinumang umaasa (at may mithiing) makaha- 
rap ang kanyang Rabb (Panginoon), hayaan siyang 
gumawa ng mabuti at huwag magtambal ng anuman sa 

pagsamba sa kanyang Rabb (Panginoon). ” [Qur’an, 
Kabanata Al-Kahf- 18:110] 

3. Attawakul (Pagtitiwala sa Allah). Ang Allah ay 
nagsabi: 

At ibigay sa Allah ang inyong tiwala kung kayo nga ay 
tunay na nananampalataya. [Qur’an, Kabanata Al-Ma’idah - 5:23] 

4. Raghbah (Pag-asa), Rahbah (Takot), at Khushu’a 
(Kababaang-Loob). AngAllahay nagsabi: 

Katotohanan, lagi silang nagmamadali sa paggawa ng 
kabutihan, lagi silang tumatawag sa Amin nang may 

pag-asa at takot, at lagi silang nagpapakumbaba sa 

pagSUSUmamO sa Amin. [Qur’an, Kabanata Al-Anbiya’ - 21:90] 


5. Al-Istighatha (Pagtawag sa Allah para sa 
kaligtasan) at Al-lsti'anah (Paghingi ng tulong sa 
Allah). Ang Allah ay nagsabi: 

Ikaw (lamang O Allah) ang sinasamba namin at Ikaw 
(lamang O Allah) ang hinihangan namin ng tulong. 

[Qur’an, Kabanata Al-Fatihah - 1:4] 


Ang Propeta^ ay nagsabi: Kapag naghahangad ng 
tulong, hanapin ito mula sa Allah. [Ai-imam Ahmad 1 / 307 ] 

6. Al-Isti ’athah (Pagpapakupkop sa Allah). Ang Ma- 
kapangyarihang Allah ay nagsabi: 

Sabihin: Nagpapakupkop ako sa Allah, ang Rabb 

(Panginoon) ng sangkatauhan. [Qur’an, Kabanata An-Nas - 114:1] 

7. Sujud (Pagpapatirapa), Inhina (pagtungo ng ulo), 
at Ruku (pagyuko). Ang Allah ay nagsabi: 

O kayong nananampalataya! Yumuko, at magpa- 
tirapa, at sambahin ang inyong Rabb (Panginoon), at 
gumawa ng mabuti kung nais ninyong magtagumpay. 

[Qur’an, Kabanata Al-Hajj - 22:77] 

At mag-sujod sa pagpasok sa pintuan (nang may 

pogpapakumbaba). [Qur’an, Kabanata Al-Baqarah - 2:58] 

Ang mga paham na Muslim ay nagbigay paliwanag na 
ang kahulugan ng katagang Sujud sa talatang ito ay ang 
pagyuko ng ulo. 

8. Ang pagpapatupad ng Shari’ah (Batas) ng Allah 
bilang katugunan sa mga hidwaan ng tao. Ang Allah 
ay nagsabi: 

Hindi sila magkakaroon ng pananampalataya 
hangga ’t hindi ka nila gawing hukom (O 
Muhammad&) sa lahat ng kanilang di-pagkaka- 
unawaan, at matagpuan ang kanilang mga sariling 
walang pagtutol sa iyong mga pasiya, at tanggapin ito 
nang buong pagsuko. [Qu r’an, Kabanata An-Nisa' - 4:65] 

Pangalawang Pundasyon 

Nararapat lamang sa tao na malaman ang kanyang 
pananalampalataya batay sa tamang kaalaman, at 
katiyakang itinayo mula sa mga mapananaligang mga 
winika at ginawa ni Propeta Muhammad^ kung 
kanino binigyang kaganapan ng Allah ang Kanyang 
mensahe. Ipinahayag ng Kataas-taasang Allah ang 
Banal na Qur’an kay Propeta Muhammad^ upang 
pag-aralang mabuti at upang magsilbing gabay, 
sapagka’t ito ang Patnubay at ang tunay na liwanag. 

Ang Islam ang siyang tunay na pananampalataya. Wala 
nang tunay na pananampalataya pagkatapos ng 

mensahe ni Propeta Muhammad^. Ang Allah ay 
nagsabi: 

Sinumang maghangad ng ibang pananampalataya 
bukod sa Islam, hindi ito tatanggapin sa kanya, at sa 
Kabilang Buhay isa siya sa mga talunan. [Qur an, Kabanata 

AI-‘Imran-3:85] 

Sa pamamagitan ng Deen (pananampalataya o 
panuntunan ng buhay) na ito, pinawalang-bisa ng Allah 
ang ibang mga pananampalataya at tatanggapin lamang 
ang Islam mula $a mga sumasamba sa Kanya. Iniatang 
ng Allah sa Kanyang sarili ang tungkuling pangalagaan 
ang Qu’ran, na maging malaya sa anumang pagbabago 
o pagpapalit, katulad ng Kanyang sinabi: 

Katotohanan, Kami ang nagpadala ng Dhikr (Qur’an) 

at katiyakan, babantayan Namin ito. [Qur an, Kabanata Ai-Hijr 
- 15:9] 


At Aming ipinadala sa iyo (O Muhammad) ang Aklat 
(Qur ’an) nang may katotohanan, na nagpapatunay sa 
mga Kasulatang nauna dito at Muhayminan 
(mapananaligang tunay at isang saksi) sa mga ito 
(naunang mga kasulatan). [Qur’an, Kabanata Al-Ma’idah - 5:48] 

Sa araw na ito Aking ginawang ganap ang Deen 
(pananampalataya o panuntunan ng buhay) para sa 
inyo, ginawang lubos ang Tulong Ko sa inyo, at pinili 
para sa inyo ang Islam bilang inyong Deen. [Qur’an, 

Kabanata A! Ma’idah - 5:3] 

At hindi ka Namin ipinadala (O Muhammad) maliban 
bilang tagapaghatid ng magandang balita at 
tagapagbabala Sa Sangkatauhan. [Qur’an, KabanataSaba-34:28] 

Ang mga Antas ng DeeM(Panuntunan ng Buhay - ) 

Nasa tatlong antas ang Deen: Islam (Pagsuko), Eeman 
(Pananalig) at Ihsan (Kaganapan at pinakamataas na 
antas ng mga gawa at pagsamba). 

Islam 

Ang kahulugan ng Islam ay pagsuko, pag-iwas ng sarili 
mula sa Shirk (pagsamba sa mga diyus-diyosan), at sa 
mga nagsasagawa nito. Isang paniniwala at 
pagsasagawa ito; buong pusong paniniwala na isang 
tungkulin ang pagsunod sa Allah at ang pagsasagawa 
nito batay sa Shari’ah (Batas) ng Allah. May limang 
haligi ang Islam na dapat nating paniwalaan at isagawa 
nang pisikal. Ang mga haliging ito ay ang sumusunod: 

1. Ang Shahadah, pagsaksi na walang diyos na dapat 
sambahin maliban sa Allah at si Muhammad^ ay 
Sugo ng Allah. “La illaha illa Allah’’ ay nanga- 

ngahulugan na walang sinuman ang may karapatang 
pag-ukulan ng pagsamba maliban sa Allah. 

Nagtatakwil ang mga katagang “/« ilaha” sa lahat ng 
ibang sinasamba maliban sa Allah sapagka’t mga 
huwad na diyus-diyosan silang lahat. Katunayan, 
anumang sinasamba bukod sa Allah ay Batil (huwad). 
Sa kabilang dako naman, ang mga katagang “illa 
Allah” ay pagtanggap na ang Allah ang Tunay na 
Diyos na bukod-tanging may karapatan sa ating 
pagsamba. Ang kahulugan ng pagsaksi na “si 
Muhammad ay Sugo ng Allah” ay pagsunod sa 
kanyang mga ipinag-uutos, na maniwala sa kanyang 
mga sinabi, pag-iwas sa mga ipinagbabawal niya, at 
ang pagsamba sa Allah batay sa mga ipinahayag niya 
sa Shari’ah (Batas). Ang Kataas-taasang Allah ay 
nagsabi: 

Ang Allah ay sumasaksi na La illaha illa Huwa 
(walang sinumang dapat sambahin maliban sa Kanya), 
(gayon din) sumasaksi ang mga Anghel at yaong mga 
may kaalaman. (Lagi Niyang) pinangangalagaan ang 
Kanyang mga nilikha nang may katarungan. La illaha 
illa Huwa, ang Makapangyarihan at ang Maalam. 

[Qur’an, Kabanata A1-‘Imran - 3:18] 


Katotohanan, dumating sa inyo ang isang Sugo mula 
na rin sa inyo.(kahalubilo at kakilala ninyo). 
Ikinalulungkot niya na kayo ’y makaranas ng anumang 

pasakit o paghihirap. Sabik niyang hinahangad na 
kayo ’y mapatnubayan. Siya ay tigib ng habag, mabait 
at mahabagin sa mga nananampalataya. [Qur an, Kabanata 

At-Taubah - 9:128] 

2. Ang pagganap ng limang itinakdang Salaah. 
Nangangahulugan ang pagsasagawa ng mga ito na 
dapat nating gampanan nang lubusan ang mga 
itinakdang limang Salaah ayon sa pamamaraang 
ipinag-uutos ng Islam. 

3. Zakat (itinakdang taunang kawanggawa). Ang 
Allah ay nagsabi: 

At walang ipinag-utos sa kanila kundi ang sumamba sa 
Allah, at huwag sumamba sa sinuman maliban 
(lamang) sa Kanya, at mag-alay ng Salaah at 
magbigay ng Zakat; at ito ang tamang pananam- 
palataya. [Qur’an, Kabanata Al-Bayyinah - 98:5] 

4. Ang Siyam - Pag-aayuno sa buwan ng Ramadan. 
Ang Allah ay nagsabi: 

O kayong nananampalataya, ang Siyam (pag-aayuno) 
ay ipinag-uutos sa inyo katulad ng ipinag-utos sa mga 
nauna sa inyo, nang sa gayo'y magkaroon kayo ng 
pagkakataong maging al-Muttaqun (mga makadiyos). 

[Qur’an, Kabanata Al-Baqarah -2:183] 

Sa buwan ng Ramadan ipinadala ang Qur’an, isang 
patnubay sa sangkatauhan at isang maliwanag na 
katibayan ukol sa patnubay at panuri (ng tama at 
mali). Kaya’t sinuman sa inyo ang makatanaw (sa 
bagong buwan sa unang gabi) ng buwan (ng 

Ramadan), nararapat siyang mag-ayuno. [Q U ’ran, Kabanata 
Al-Baqarah - 2:185] 

5. Al Hajj (Paglalakbay sa Makkah). Ang Makapang- 
yarihang Allah ay nagsabi: 

Ang Hajj tungo sa Bahay (dalanginan) [Ka'bah] ay 
isang tungkulin na dapat isagawa ng sangkauhan sa 

Allah, silang may kakayahang gumugol. [Qur’an, Kabanata 
Al-‘lmran - 3:97] 


Eeman 


Ang Eeman ay pagsasalita, pagganap, matibay na 
paniniwala at walang-alinlangang pananalig. Tuma- 
taas ang antas nito sa pamamagitan ng pagsunod, at 
bumababa naman dahil sa pagsuway. Ang Allah ay 
nagsabi: 

At sa bawa ’t pagdating ng Surah (kabanata sa 
Qur ’an), ang ilan sa kanila ay nagsasabi: Sino sa inyo 
ang tumatag ang Eeman (Pananalig)? At tungkol sa 
mga nananampalataya, tumatag ang kanilang Eeman 

(pananalig) at Sila ’y nagdiriwang. [Qur'an. Kabanata At-Taubah 
-9:124] 

Si Propeta Muhammad^ ay nagsabi: Ang Eeman 
(Pananalig) ay mayroong 70 sanga. Ang La illaha illa 
Allah ang pinakaituktok nito , at ang pag-aalis ng 
anuman na maaaring makasakit sa daraanan ng tao 
ang pinakamababa, at ang Hayah (paggalang sa sarili 
at dangal) ay isang sanga ng Eeman. [Musiim 12 / 57 ] 

May anim na haligi ang Eeman. Ito ang sumusunod: 

1. Ang pananalig (paniniwala) sa Makapangyari- 
hang Allah na Siya ang Lumikha ng lahat ng mga 
nilalang, at Siya ang Rabb (Panginoon) ng lahat ng 
sangkatauhan. Wala silang Rabb o anupamang sina- 
samba bukod pa sa Kanya. 

2. Ang pananalig (paniniwala) sa mga Anghel na 
nilikha sila mula sa liwanag. Kumikilos sila sa 
pagsunod lamang sa Allah. Hindi sila sumusuway sa 
Kanya. Ginagawa nila ang bawa’t iutos sa kanila ng 
Allah. 

3. Ang pananalig (paniniwala) sa mga Kapahayagan 
mula sa Allah sa Kanyang mga Sugo. Ang ilan sa 
kanila ay ang Tawrat (Torah) na ipinahayag kay 
Moises at ang Injil (Gospel) na ipinahayag kay Hesus. 
Ang kahulugan ng pananalig dito ay sa mga orihinal ng 
dalawang Aklat na ito. Ang pagpapalit, pagbabago at 

pagdaragdag ay napapaloob na sa mga nabanggit na 
Aklat na ginagamit sa ngayon. Kaya’t nahaluan ng mga 
pagpapalit at pagbabawas ang mga orihinal. Isa pang 
Aklat na dapat paniwalaan ay ang Zaboor (Salmo) na 
ipinahayag ng Allah kay Propeta Da'ud (David). Ang 
Huli sa mga Aklat ay ang Qur’an na ipinahayag kay 
Muhammad ^na pinangalagaan ang pagka-orihinal na 
anyo nito magpahanggang sa araw na ito. Wala itong 
naranasang pagbabago o pagpapalit. Ito ay Muhay- 
minan (mapapanaligang tunay at isang saksi) sa lahat 
ng mga ipinahayag ng mga Aklat. 

4. Ang pananalig (paniniwala) sa mga Sugo ng Allah, 
pangkalahatan man o partikular. Ang panghuli sa 
kanila ay si Propeta Muhammad Sa maraming Sugo 
at Propetang ipinadala ng Allah, dalawampu’t lima sa 
kanila ang nabanggit sa Qur’an. 

5. Ang pananalig (paniniwala) sa Huling Araw at sa 
lahat ng mga bagay na sinabi ng Allah at ng Kanyang 
Propeta ^ tungkol sa mga di-nakikita. 

6. Ang pananalig (paniniwala) sa Qadr (Itinakdang 
Tadhana), maging mabuti o masama man sa paningin 
ng tao, ay galing sa Makapangyarihang Allah. Ito ang 
paniniwala sa malawak at walang-hanggang kaalaman 
ng Allah. Batid Niya ang lahat at yaong Kanyang 
naisulat ay tiyak na mangyayari. Ang paniniwala na 
mangyayari ang bawa't naisin ng Allah, at hindi 

mangyayari ang anumang hindi Niya pahintulutan. 
Siya ang tanging Lumikha sa lahat ng nilalang. 

Ang patunay na mula sa Qur’an tungkol sa mga 
haliging ito ay matutunghayan sa sumusunod na mga 
talata: 

Hindi isang Al-Birr (pagkamaka-Diyos at pagkama- 
katwiran) na ibaling ang inyong mukha sa silangan at 
kanluran (sa pagdarasal), bagkus ang Al-Birr ay 
yaong maniwala sa Allah, sa Huling Araw, sa mga 

Anghel, sa mga Aklat, at sa mga Propeta. [Qur’an, Kabanata 
Al-Baqarah -2:177] 


Katotohanan, nilikha Namin ang lahat ng bagay nang 
may Qadar (Itinakdang Tadhana). [Qur’an, Ai-Qamar - 54 49 ) 

Sinumang magtakwil 0 tumanggi sa isa man sa mga 
haliging ito ay itinuturing na nagtakwil sa lahat ng mga 
ito. Ang Allah-ang Makapangyarihan ay nagsabi: 

At sinuman ang hindi maniwala sa Allah, sa Kanyang 
mga Anghel, sa Kanyang mga Aklat, sa Kanyang mga 
Sugo, at sa Huling Araw, magkagayon siya ay tunay 

na naligaW. [Qur’an, KabanataAn-Nisa’ -4:136] 

Ihsan 


Ang Ihsan (Kaganapan) ay isang haligi subali’t may 
dalawang antas. Higit na mataas ang isa kaysa sa isa. 
Ang una ay ang sambahin ang Allah na para bang 
nakikita Siya. At ang pangalawa ay ang sambahin ang 
Allah nang may katiyakan sa sarili na ikaw ay Kanyang 
nakikita. 

Ang mga patunay tungkol sa tatlong antas ng Deen ay 
matatagpuan sa isang Hadith tungkol kay Anghel Jibril 
na isinalaysay ni Umar (kalugdan nawa siya ng Allah). 
Siya ay nagsabi: 

Habang kami ay nakaupong malapit sa Sugo ng Allah, 
isang lalaki ang dumating na may suot na maputing 
damit at may maitim na buhok nang walang anumang 
bakas ng paglalakbay. Walang isa man sa amin ang 
nakakilala sa kanya. Umupo siya sa harapan ng 
Propeta^ na magkadikit ang kanilang tuhod. 
Kanyang inilagay ang kanyang mga palad sa hita ng 
Propeta at nagsabi: ‘0 Muhammad^, sabihin sa akin 
ang tungkol sa Islam . ’ Ang Propeta^ ay nagsabi: 
Ang Islam ay ang pagsaksi na walang diyos na dapat 
sambahin maliban sa Allah, na si Muhammad ay Sugo 
ng Allah, pagsasagawa ng Salaah, pagbibigay ng 
Zakat (taunang kawanggawa), pag-aayuno (sa buwan 
ng Ramadhan) at paglalakbay patungo sa Makkah 
(Hajj) kung may kakayahang gawin ito ’. Ang lalaki ay 

nagsabi: ‘Tinuran mo ang katotohanan. ’ Kaya 't 
nagtaka kami sa kanya; tinanong siya (Muhammad^) 
at pinatotohanan niya ang kanyang sagot! Ang lalaki 
ay nagtanong ulit: ‘Sabihin mo sa akin ang tungkol sa 
Eeman ? ’ Ang Propeta S ay sumagot: ‘Ang maniwala 
sa Allah, sa Kanyang mga Anghel, sa Kanyang mga 
Aklat, sa Kanyang mga Sugo, sa Huling Araw, at 
maniwala sa Qadar (Itinakdang Tadhana) maging 
mabuti o masama man ito. ’ Nagpatuloy ang lalaki sa 
pagtatanong: ‘Ano ang Ihsan ’ ? Ang Propeta ay 
sumagot: ‘Ang pagsamba sa Allah na para bang 
nakikita mo siya, at kung hindi mo marating ang 
ganitong kalagayan, magkagayo ’y dapat mong 
isaalang-alang na nakikita ka Niya ’. Muling 
nagtanong ang lalaki: ‘Sabihin sa akin ang tungkol sa 
Araw ng Paghuhukom. Ang Propeta&ay nagsabi: 
‘Higit na di-maalam ang tinanong tungkol dito kaysa 
sa nagtatanong. ’ Ang lalaki ay nagsabi: ‘Sabihin sa 
akin ang mga palatandaan nito. ' Ang Propetaay 
nagsabi: ‘Magsisilang ang aliping babae ng kanyang 
magiging amo, at makikita ang mga hubad, nakayapak 
na pulubing nagpapastol ng tupa na magpapaligsahan 
sa pagpapatayo ng matataas na gusali.' Pagkaraan, 
umalis ang lalaki. Kaya’t naghintay ako ng ilang 
sandali at nagsabi ang Propeta &: ‘Siya si Jibril na 

dumating upang ituro sa inyo ang inyong Deen. ’ [Sahih 
Muslim 8/36-38] 

Pangatlong Pundasyon 


Si Propeta Muhammad ^ 

Dapat makilala ng tao ang kanyang Propeta^. Siya ay 
si Muhammad bin (anak ni) Abdullah ibnu (anak ni) 
Muttalib ibnu Hashim. Ang mga Hashim ay mula sa 
angkan ng Quraish na mula sa mga Arabo, at mga lahi 
ni Ismael ibn (anak ni) Ibrahim (Abraham) (alaihi 
assalatu wasallam) ang mga Arabo. 

Isinilang si Muhammad^ sa Makkah sa panahon na 
tinaguriang taon ng elepante (mga 571 taon pag- 
karaang isilang si Hesus [alaihi was-salaam]). Isinugo 
siya na may dalang mensahe noong nasa Makkah siya. 
Pagkaraan ng 13 taon, lumikas siya ( Hijrah ) patungo sa 
Madinah. 

Ang unang kapahayagang kanyang natanggap ay nasa 
Qur’an, Kabanata A1 ‘Alaq - 96:1-5: 

lpahayagl Sa ngalan ng iyong Rabb (Panginoon) na 
lumikha (ng lahat). Kanyang nilikha ang tao mula sa 
isang namuong dugo. Ipahayag! At ang iyong 
Panginoon ay Siyang Pinakamabait. Siya ang nagturo 
sa pamamagitan ng panulat. Itinuro sa tao kung ano 
ang hindi nito nalalaman. 

Sa kapahayagang ito, naging isang Propeta siya, at 
pagkaraan nito ipinahayag sa kanya ng Allah ang 
sumusunod na talata: 

O ikaw (O Muhammad) na nakabalot (sa isang 

balabal). Tumayo at magbigay ng babala. [Qur’an, Kabanata 
Al-Muddaththir - 74:1-2] 

Ang naturang pahayag ay simula ng pagpapadala sa 
kanya (hindi lamang sa mga Arabo bagkus) sa buong 
sangkatauhan. 

At hindi ka Namin ipinadala (O Muhammad) maliban 
sa tagapagbigay ng magandang balita at 
tagapagbabala sa buong sangkatauhan, subali 't 

marami sa tao ang hindi nakababatid! (Qur’an, Kabanata 
Saba’ - 34:28] 


Nabuhay ang Propeta ng 10 taon pa matapos siyang 
lumikas sa Madinah. Nalagutan siya ng kanyang 
hininga pagkatapos gawing lubos ng Allah ang 
Kanyang Deen at biyaya sa pamamagitan niya. 
Namatay siya sa gulang na 63. Kanyang binigyang- 
gabay ang tao tungo sa kabutihan, at binigyan sila ng 
babala laban sa kasamaan. Siya ang huli sa mga 
Propeta. Wala nang Propeta pa pagkatapos niya. Ang 
Kataas-taasang Allah ay nagsabi: 

Si Muhammad ay hindi ama ng sinuman sa inyo, 
bagkus siya ang Sugo ng Allah, ang huli sa mga 
Propeta. At ang Allah ay Lagi nang Nakababatid sa 

lahat ng bagay. [Qur’an, Kabanata Al-Ahzab - 33:40] 


Tuluyang makikilala si Propeta Muhammad^ sa 
pamamagitan ng pagsusuri sa Sirah (ang kanyang 
buhay), ang kanyang talambuhay, at ang pamamaraan 
ng kanyang pamumuhay, na magbibigay sa isang 
manunuri ng pagtanggap na si Muhammad^ ay tunay 
na isang Sugo mula sa Allah. Mababatid na yaong 
nagkaroon ng pagkakataong malaman ang mga 
isinalaysay tungkol sa kanya ay naniniwala sa 
pagkamakatotohanan ng mga ipinahayag niya mula sa 
Allah. Ang Hijrah ay kanyang Sunnah. Ang Hijrah sa 
Islam ay paglikas mula sa lupain ng di- 
nananampalataya tungo sa lupain ng Islam (ng mga 
nananampalataya sa Allah). Mananatili itong isang 
tungkulin hanggang sa hindi na tatanggapin ng Allah 
ang pagsisisi: Maaaring tanggapin ng Allah ang pag- 
sisisi bago dumating ang pagsikat ng araw mula sa 
kanluran na dati nitong nilulubugan. (Isa ito sa mga 
palatandaan ng Araw ng Paghuhukom) 

Sa dahilang nakapagpatayo na ang mga bansa sa mga 
panahon ngayon ng mga komunikasyon at naging 
malapit na sa isa’t isa sa kalakalan at ugnayan, higit na 
mabuti sa isang Muslim na maghanap ng bansa kung 
saan ang mga tungkulin sa Islam ay isinasagawa nang 

may kahigitan upang kanyang maisakatuparan ang 
kanyang tungkulin bilang Muslim; katulad ng 
pagsamba sa Allah, pagtawag sa iba tungo sa 
pananampalataya sa Allah, at pagganap ng Jihad 
(pakikibaka ng dahil sa Allah). Mayroong lakas sa 
Islam at sa mga Muslim sa kanilang pisikal na 
samahan, sa pagkakaisa ng kanilang mga tinig at sa 
katatagan ng kanilang mga hanay. Sa ganitong dahilan 
ipinag-utos ng Allah ang Hijrah (paglikas) at binigyang 
babala ang sinumang magwawalang-bahala nito ng 
kaparusahan sa Naglalagablab na Apoy. Ang 
Makapangyarihang Allah ay nagsabi: 

Katotohanan! Yaong kinukuha (ang kanilang kalu- 
luwa) ng mga Anghel habang gumagawa ng kamalian 
sa kanilang mga sarili, sila (mga Anghel) ay 
magsasabi: Ano itong (kalagayang) inyong kina- 
sadlakan (gayong ipinag-utos sa inyo ang Hijrah)? 
Sila ay sasagot: ‘Kami ay mahina at inapi sa lupa. ’ 
Sila (mga Anghel) ay magsasabi: ‘Hindi ba sadyang 
napakalawak ang kalupaan ng Allah upang kayo ay 
magsilikas dito?' Makikita ng mga ganitong tao ang 
kanilang sarili na nasa Impiyerno. Kay sama ng 
kanilang hantungan! 

Maliban sa mga mahihina sa kalalakihan, kababaihan 
at mga batang walang kakayahang gumawa ng 
paraan, at hindi kayang hanapin ang sariling landas. 

Sa kanila ay may pag-asa ng kapatawaran mula sa 
Allah, at ang Allah ay Lagi nang Mapagbigay at ang 
Lagi nang Magpagpatawad. [Qur’an, Kabanata An-Nisa’ - 4:97-99] 


Ito ay isang pagpapahiwatig kung ano ang itatanong sa 
tao sa hukay, kung ano ang dapat niyang paniwalaan at 
isagawa sa buhay na ito upang matamo ang kaligtasan 
at tagumpay dito sa lupa at sa kabilang buhay, sa 
pamamagitan ng tamang pagsagot sa mga katanungan. 

Mga Katanungang Ihaharap sa Tao 
Sa Araw ng Paghuhukom 

Muling tatalakayin ang mga katanungang itatanong sa 
tao sa libingan, subali’t sa ibang paraan at sa lahat ng 
tao sa Araw ng Paghuhukom. Ang bagong kaayusan ay 
ang sumusunod: 

1. Ang katanungan tungkol sa bagay na dating 
sinamba: 

Maliligtas at magtatagumpay ang sinumang sumamba 
sa Allah nang bukod tangi. At itatapon sa Jahananam 
(Impiyemo) ang lahat ng gumawa ng kabaliktaran. 
Attawhid (Monoteismo sa Islam) ay ang pagsamba sa 
Allah lamang. Nararapat na mataimtim ang pag- 
sambang ito at naaayon sa mga ipinag-uutos ng Allah 
na Kanyang ipinahayag sa Kanyang Sugo na si 
Muhammad ^. Ang pagsamba ay dapat na dalisay para 

sa Allah. Kailangang malaya ito sa anumang Riya 
(pakitang-tao). Ang pagsambang nahaluan ng Shirk 
(poleteismo, pagsamba sa iba bukod pa sa Allah), 
pagkukunwari o ang pagsambang hindi nababatay sa 
Shari ’ah ng Allah at walang patnubay mula sa Qur’an 
at sa Sunnah ay hindi makapagbibigay ng anumang 
buti sa gumagawa nito, at hindi makapagliligtas sa 
kanya sa Araw ng Paghuhukom. Ang Makapang- 
yarihang Allah ay nagsabi: 

Ilalapit ang Paraiso sa mga Muttaqun (maka-Diyos at 
mga matutuwid). At ang Naglalagablab na Apoy ay 
ilalantad nang buo sa mga Ghawun (mapaggawa ng 
masama). At sasabihin sa kanila: ‘Nasaan na yaong 
dati ninyong sinasamba sa halip ng pagsamba sa 
Allah? ’ Matutulungan ba kayo o matutulungan ang 
kanilang mga sarili? Pagkaraan ay ihahagis sila sa 
kanilang mga mukha sa Apoy, sila at ang mga Ghawun 
at ang lahat ng kampon ni Iblis (Satanas). Sila ay 
magsasabi habang nagtatalu-talo doon: ‘Isinusumpa 
namin sa Allah, kami ay tunay na nasa maliwanag na 
pagkakamali nang gawin namin kayong (mga diyus- 
diyusan) mga kapantay ng Rabb (Panginoon) ng 

‘Alamin (Tao, Jinn at lahat ng nilikha). [Qur an, Kabanata 
Ash-Shu’ara - 26:90-98] 


O sila ba ay nagtayo ng katambal (sa pagsamba sa 
Allah)? Kaya’t hayaan silang dalhin ang (mga 

itinayong) katambal kung sila nga ay makatotohanan. 

[Qur’an, Kabanata Al-Qalam - 68:41] 


Isinalaysay sa isang Hadith ni Abu Sa’eed A1 Khudry 
(Nawa’y kalugdan siya ng Allah): Narinig ko ang 
Propeta^ na nagsabi: ‘Ilalantad ng Allah ang 
Kanyang lulod at ang lahat ng mga nananam- 
palatayang lalaki at babae ay magsisipagpatirapa sa 
harapan Niya. Subali ’t mananatiling nakatayo yaong 
nagpatirapa sa mundo bilang pakitang-tao at upang 
makilala. Sisikapin ng isa na magpatirapa subali’t 
ang kanyang likod ay magiging isa (at hindi maka- 

pagpapatirapa). ’ [Al Bukhari, Aklat ng Tawheed, Pahina 24 at Muslim, 
Aklat ng Eeman Pahina 302] 

2. Ang katanungan tungkol sa mga gawa : 

Sila na ang mga gawa ay tunay na dalisay para sa 
Allah, at naaayon sa Kanyang mga batas, ay maliligtas 
sa Araw ng Paghuhukom. 

Sabihin: Kapag dumating sila (sa harapan ng kanilang 
Panginoon sa pook ng paglilitis), Siya (ang Allah) ay 
magsasabi: ‘Pinabulaanan ba ninyo ang Aking mga 
Ayat (katibayan, patunay, at mga talata) bagama’t 
hindi ninyo ito inunawa sa (pamamagitan ng) 
kaalaman (kung totoo ba o kasinungalingan), o ano 
yaong (iba pang) dati ninyong ginagawa? [Qur an, Kabanata 

An-Naml - 27:84] 

Sa isang Hadith na isinalaysay ni At-Tirmidhi mula 
kay Abu Barzah A1 Asiam na ang Propeta & ay 
nagsabi: “Hindi hahakbang ang mga paa ng alipin (ng 
Allah) hanggang sa tanungin siya tungkol sa kanyang 
buhay at kungpapaano niya isinabuhay ito; tungkol sa 
kanyang kaalaman at kung ano ang ginawa dito; 
tungkol sa kanyang kayamanan at kung saan kinuha ito 
at kung papaano ginugol ito; at tungkol sa kanyang 
katawan at kung papaano ginamit ito. ” 

3. Ang katanungan tungkol sa pagtugon sa 
panawagan ng mga Sugo ng Allah: 

Silang sumusunod kay Propeta Muhammad^ sa 
kanilang pagsamba ay maliligtas sa ganoong katayuan 
ayon sa tamang sagot ng mga katanungan. At ang 
kasagutan ng mga taong hindi sumunod kay Propeta 
Muhammad^ ay: Hindi ko alam, narinig ko ang 
taong nagsasabi ng isang bagay at inuulit ko ito. ” 
Subali’t ang mga Mu’min ay magsasabi: “Nabasa ko 
ang Aklat ng Allah at naniwala dito. ” Sa Araw ng 
Paghuhukom, ang tao ay tatanungin: “Papaano ninyo 
tinugon ang Sugo? 

Nasasaad sa Banal na Qur’an. 

At sa Araw na sila’y tatawagin (ng Allah) at 
magsasabi: ‘Anong katugunan ang ibinigay ninyo sa 
mga SugO? ’ [Qur’an, Kabanata Al-Qasas - 28:65] 

Ano ang Dapat Malaman at Paniwalaan? 


1. Na ang Allah ang Siyang may likha sa lahat ng 
nilikha. Siya ang Rabb (Panginoon) sa buong san- 
libutan. Kaya’t Siya ang Tanging Nag-iisa na dapat 
sambahin. Hindi Niya tatanggapin ang anumang 
pagsamba na iniukol sa iba bukod pa sa Kanya. Ni 
hindi Niya tatanggapin ang pagsamba na may kasama 
Siya. Sinumang magbigay ng katambal ng anuman o 
sinuman sa pagsamba sa Allah, Kanya itong itatakwil 
kasama ng kanyang Shirk (pagsamba sa diyus- 
diyusan). Ang Allah lamang ang may katangian ng 
pagiging ganap. Nakaluklok Siya sa kataas-taasan at 
sadyang malaya sa anumang kakulangan. Dapat ding 
malaman na hindi nagkaroon ng asawa o anak ang 
Allah. Na walang sinumang maaaring mamagitan sa 
Kanya at ng Kanyang mga nilikha. Nasa kataas-taasan 
Siya sa Kanyang Luklukan. Iba Siya sa lahat ng 
Kanyang mga nilikha; walang anuman na katulad Niya. 
Siya ang Nakaririnig ng Lahat, ang Nakakakita ng 
Lahat. Nangingibabaw sa lahat ang Kanyang Kaalaman 
at Habag. 

2. Na ang Islam ang tunay na pananampalataya kung 
saan Nasakha (ipinawalang-bisa) ng Allah ang lahat ng 
naunang mga pananampalataya. Sakop ng Islam ang 
lahat ng mga ito. Kasama nito kung ano ang nasa 
ibang mga pananampalataya na nagmula sa Maka- 

pangyarihang Allah. Walang tatanggaping ibang 
pananampalataya ang Allah maliban sa Islam. 

3. Na ang Propeta Muhammad^ ang huling Sugo, at 
ang kanyang mensahe ang siyang panghuli sa mga 
mensahe. Walang Propetang darating pa pagkatapos 
niya, at ang Kapahayagan mula sa Allah ay nahinto na 
pagkatapos mamatay ang Propeta^. Sinumang 
nagsasabing tumatanggap ng kapahayagan mula sa 
Allah ay isang Kafir (di-nananampalataya). Anuman 
ang inaangkin niyang natatanggap ay walang iba kundi 
isang bulong mula kay Satanas. 

4. Na ang Qur’an ang huli sa mga Aklat na 
naipahayag mula sa Allah, na ang Allah na rin ang 
nangako sa pagpapanatili sa kadalisayan nito. Ang 
Qur’an ay mananatiling ligtas sa pagbabago, pagda- 
ragdag at pagbabawas hanggang sa alisin ng Allah ang 
mga talata mula sa Aklat at alisin sa mga puso ng tao 
sa kawakasan ng panahon, katulad ng nasasaad sa isang 
Hadith na isinalaysay ni Addrami mula kay ibn 
Masaudi: Darating ang isang gabi na bawa ’t talata ng 
Qur’an, maging nasa Aklat o nasa puso ng tao ay 

maglalaho. [Addarami 2/135 & Sunnan ibn Majah] 


Sinumang magsabi na ang Qur’an ay naglalaman ng 
pagdaragdag at pagbabawas ay isang Kafir (di- 
nananampalataya) at nawawalay sa Islam. 

5. Na ang mga kasama ni Propeta Muhammad^ ang 
pinakamahusay sa sangkatauhan pagkaraan ng mga 
Propeta at Sugo. Kinalulugdan sila ng Allah, at pinili 
sila ng Allah upang maging kasama ng Propeta at 
upang maging tagapagkalinga ng Kanyang pana- 
nampalataya. Sila ang nagsalaysay sa atin ng Sunnah 
ng Sugo nang may pananalig at katotohanan. Sila ang 
nagpamana sa atin ng lahat ng sinabi, ginawa at 
katangian ni Propeta Muhammad^. Kanilang ibina- 
hagi ang lahat ng ito nang tama at maliwanag sa mga 
tao pagkatapos nila sa pamamagitan ng salita nang 
walang kaguluhan o iba pang kahulugan. Sinumang 
mapoot sa kanila, o manghamak sa isa man sa kanila, o 
magsabi na isa man sa kanila ay Kafir, siya mismo ang 
Kafir (di-nananampalataya). 

Ito ang mga naitala tungkol sa paksang ito. Hinihingi 
ko sa Kataas-taasang Allah na sana’y magdulot ito ng 
kabutihan sa mga Muslim saan man sila naroroon, at 
nawa’y tanggapin Niya ang munting pagsisikap na ito. 

Igawad nawa ng Allah ang Kanyang habag at 
kapayapaan kay Propeta Muhammad^, sa kanyang 
pamilya at mga kasama, Ameen. 

Para sa karagdagang kaalaman tungkol sa Islam, 
mangyaring makipag-ugnayan sa tanggapan ng: 


Islamie Studies, Call & Guidanee of the Philippines 
(ISCAG - Phils.) 

Salitran I, Dasmarinas, Cavite 

Tel. (0063) (46) 416-3371 
Fax. (0063) (46) 416-3629 

